cyanic-selkie/wikianc huggingface dataset:
Eilot
Talous
Eilotin asukkaat kasvattavat edelleen esimerkiksi taateleita ja kasviksia, sekä karjaa, mangoja ja viinirypäleitä. Kasviksia kasvatetaan etenkin sesonkiajan ulkopuoliseen myyntiin. Kibbutsissa on myös maataloustuotteisiin liittyvää elintarviketeollisuutta ja hotelli. Monet käyvät töissä kibbutsin ulkopuolella.
Francesca Halsall
Halsall voitti Kazanin MM-kilpailuissa 2015 kultaa 4 × 100 metrin sekajoukkueiden sekauintiviestissä. Lisäksi hän oli kuudes 50 metrin perhosuinnissa ja seitsemäs 50 metrin vapaauinnissa. Lontoon EM-kilpailuissa 2016 hän saavutti kultaa 50 metrin selkäuinnissa ajalla 27,57 sekä naisten ja sekajoukkueiden 4 × 100 m sekauintiviesteissä, hopeaa 50 metrin vapaauinnissa ja pronssia 50 metrin perhosuinnissa.
Länsisaamelaiskielet
Länsisaamelaiskielet eli länsisaamelaiset kielet on uralilaiseen kielikuntaan kuuluva saamelaiskielten haara. Siihen kuuluu viisi kieltä, jotka ovat pohjoissaame, luulajansaame, piitimensaame eli arjeploginsaame, uumajansaame ja eteläsaame. Länsisaamelaiskielet muodostavat yhdessä itäsaamelaiskielten kanssa saamelaiskielten ryhmän.
Frendit (2. tuotantokausi)
Televisiosarjan '''Frendit 2. tuotantokausi''' esitettiin ensimmäisen kerran vuosina 1995–1996.
Tohtori Ramoray kuolee
Chandler tajuaa, että hänen uusi kämppiksensä Eddie, ei ole niin normaali kuin aluksi luuli. Tämän entisen tyttöystävän, Tillyn, käydessä tuomassa Eddien akvaarion, Eddie uskoo että Tilly ja Chandler olivat harrastaneet seksiä ja tappaneet tämän kultakalan, Buddyn. Eddie kuitenkin rauhoittuu ja nimeää uuden kultakalansa, joka oikeasti on kultakalan muotoinen suolakeksi, Chandleriksi.
Martinniemi
Satama
Enimmillään Martinniemessä kävi 1960-luvun alkupuolella lähes 200 laivaa vuodessa. Laivat lastasivat sahatavaraa, jonkin verran myös propseja ja paperimassaa. Martinniemen redin kautta vietiin ulos myös sahatavaraa A. Santaholma Oy:n Jokirannan sahalta. Puutavara kuljetettiin Santaholmalta ja Rauma-Repolasta redillä oleviin laivoihin hinaajien vetämillä proomuilla. Redilastauksen päätyttyä vientitoimintaa oli vielä Rauma-Repolan tehtaiden omassa satamassa, joka avattiin vuonna 1970. Satama oli yksi Perämeren merkittävimmistä puutavaran vientisatamista 1970-luvulla.
Selkie
Selkien Sisu on paikallinen urheiluseura, joka keskittyy etupäässä suunnistukseen.
Tapani Niku
Tapani Niku (alk. Karsikas, 1. huhtikuuta 1895 Haapavesi – 6. huhtikuuta 1989 Lahti) oli suomalainen maastohiihtäjä, suksiseppä ja metsätyönjohtaja. Hän edusti pitkän ja menestyksekkään uransa aikana Haapaveden NSU:ta, Haapaveden Hiihtäjiä ja Lahden Hiihtoseuraa. Niku oli 1920-luvun alun hiihtokuningas Suomessa. Hänen uransa suurin hetki oli vuoden 1924 Chamonix'n olympiakisojen 18 kilometriä, jossa hän otti pronssia kaikkien aikojen ensimmäisenä suomalaisena hiihdon olympiamitalistina.
Eteläsaame
Kirjaimisto
Eteläsaamen nykyisin käytetty oikeinkirjoitus standardoitiin vuonna 1976. Siihen kuuluu 24 kirjainta, joista ä ja ö ovat käytössä Ruotsissa sekä vastaavasti æ ja ø Norjassa. Oikeinkirjoitus mukailee ruotsin ja norjan kielten kirjoitustapaa, minkä vuoksi jotkin äänteet ilmaistaan konsonanttiyhtymillä tai diftongeilla. Esimerkiksi äänne kirjoitetaan sj.
Kielioppi
Sijapäätteet ovat seuraavanlaiset:
Verbit taipuvat kolmessa persoonassa ja kolmessa luvussa (yksikkö, kaksikko ja monikko). Muiden uralilaisten kielten tapaan eteläsaamessa on kieltoverbi, joka taipuu tapaluokan, persoonan ja luvun sekä muiden saamelaiskielten kieltoverbeistä poiketen aikamuodon mukaan.
Mestis-kausi 2007–2008
thumb|KooKoo-Jukurit 20.11.2007
Alennusvaihde
Kertojavaihde on alennusvaihteen kaltainen, mutta välityssuhde on päinvastainen, jolloin pyörimisnopeus kasvaa ja vääntömomentti pienenee.
Saw (videopeli)
Juoni
Tapp joutuu kulkemaan syvemmälle mielisairaalaan kunnes Pighead nappaa Tappin ja asettaa hänelle Saw III -elokuvasta tutun haulikkokaulurin. Myöhemmin Tapp kohtaa Jennings Fosterin, korruptoituneen rikostutkijan, joka oli lavastanut viattoman ihmisen syylliseksi yliajoon. Jennings on samanlaisessa heiluriansassa kuin Saw V -elokuvassa. Tapp pelastaa Jenningsin joka pakenee paikalta. Tapp saa tietää että Jigsaw on vanginnut etsivä Singin vaimon Melissan, joka syytti Tappia miehensä kuolemasta ja joka oli laiminlyönyt omaa lastaan tapauksen seurauksena. Tapp pelastaa Melissan Iron Maiden -nimisestä teräansasta mutta Melissa ei lähde Tappin mukaan koska ei voi antaa tälle anteeksi.
Sankt Pankraz (Etelä-Tiroli)
Sankt Pankraz on kunta Etelä-Tirolin autonomisessa maakunnassa Italiassa. Kunnan asukasluku oli vuoden 2021 alussa 1 524. Pinta-alaltaan se on 62,98 neliökilometrin suuruinen ja asukastiheys on 24 as./km². Vuoden 2011 väestönlaskennan mukaan asukkaista 98,84 % puhui saksaa, 0,96 % italiaa ja 0,19 % ladinia. Kunnan nähtävyyksiin lukeutuu muun muassa goottilainen kirkko, jonka torni on 56 metriä korkea.
Kōbe
Historia
Kōben länsiosista löydetyt työkalut osoittavat, että kaupungin alueella on ollut asutusta jo paleoliittisella kaudella ja jōmon-kaudella. Paikkakunta on Nara-kaudelta lähtien ollut merkittävä kauppasatama, josta käytiin kauppaa muun muassa Kiinan Song- ja Ming-dynastioiden kanssa. Satama tunnettiin silloin ”Owadan ankkuripaikkana” (Owada no tomari). 1100-luvulla kaupungin alueella sijaitsi Japanin lyhytaikainen pääkaupunki Fukuhara-kyō. Siellä käytiin myös Genpei-sodan merkittävä Ichinotanin taistelu. Myöhemmin satama tuhoutui sodissa ja ulkomaankauppa siirtyi Sakaihin. Edo-kaudella 1600–1800-luvuilla se kiellettiin sakoku-säädösten myötä, mutta Kōbe vilkastui sitä vastoin jälleen Osakasta Edoon, Seton sisämerelle ja Japaninmerelle suuntautuneen kotimaankaupan ansiosta. Edo-kaudella kaupunki kehittyi myös sakentuotannon keskuksena. Muromachi-kaudelta Edo-kaudelle saakka kaupungin satamaa nimitettiin ”Hyōgon satamaksi” (Hyōgo no tsu).
Kansainvälinen yhteistyö
Kōbella on kahdeksan sisar- ja ystävyyskaupunkia ja niiden lisäksi kaksi yhteistyökaupunkia.
Vulviitti
Emättimen ja ulkosynnytinten tulehdusta sanotaan vulvovaginiitiksi. Vulviittia ja vulvovaginiittia aiheuttavat alkueliöt, sienet, esimerkiksi hiiva ja eräät bakteerit ja herpes-virus. Vaikka tauti voi tarttua sukupuoliyhdynnässä, sitä ei lasketa sukupuolitautien joukkoon koska sillä on myös muita tartuntareittejä. Jopa tiukat vaatteet voivat aiheuttaa tulehduksen. Hoitona on asianmukainen lääkitys. Huolellinen hygienia nopeuttaa paranemista. Jos häpykarvat on ajeltu, ne kannattaa vulviitin aikana kasvattaa takaisin.
Khufu
Elämä
thumb|left|150px|Graniittisteelan katkelma, jossa on Khufun [[Faarao#Faaraon nimet|Horus-nimi Medjedu]] Suuren pyramidin rakennuttajana Khufulla oli epäilemättä erittäin vaikutusvaltainen asema eläessään, mutta nykypäivään asti tästä faaraosta ei muiden varhaisdynastioiden hallitsijoiden tapaan ole säilynyt juuri mitään historiallisia tietoja. Torinon kuningaslista mainitsee hänen hallinneen 23 vuotta, mutta myöhemmin Herodotos ja Manetho ovat maininneet hänen hallinneen jopa yli 50 vuotta.
SpaceX CRS-7
Lento ja onnettomuus
Lento laukaistiin Cape Canaveral AFS SLC 40 -laukaisualustalta 28. kesäkuuta 2015 kello 14.21 UTC-aikaa. Lennolla oli tarkoitus yrittää raketin ensimmäisen vaiheen laskeutumista merellä olevalle Autonomous spaceport drone shipille.
Tonteri (Kivennapa)
Uskonnollista elämää
Tonteriin saapui 1880-luvulla lestadiolainen herätys Pietarista käsin. Tonterin ohella sitä esiintyi Kivennavalla kirkonkylässä sekä Raivolassa.
Tonteri toisessa maailmansodassa
Jatkosodan etenemisvaiheessa JR 7 ylitti rajan Tonterissa 31. elokuuta 1941. Asemasotavaiheessa Tonteri muodosti 2. divisioonan lohkojaossa oikeanpuolimmaisen lohkon helmikuusta 1943 lähtien. Muut lohkot olivat Riihiö ja Ohta.
Suvi Lindén
Matka Ugandaan
Lindén oli YK:n alaisen Kansainvälisen televiestintäliiton (ITU) laajakaistakomission erityislähettiläs vuosina 2010–2015, ja sen jälkeen hän on ollut keväästä 2016 lähtien epävirallinen, vapaaehtoinen edustaja. Hän esiintyi kuitenkin vielä helmikuussa 2018 julkisuudessa erityislähettiläänä siinä yhteydessä, kun ilmeni että hän oli ollut Ugandassa surmatun suomalaisen liikemiehen kanssa samalla matkalla. Lindén oli aiemmin erityislähettiläänä viestintäministeritaustansa ansiosta. ITU:lla ei ollut tietoa Lindénin Ugandan-matkasta, eikä tämä edustanut siellä ITU:a, eikä hän myöskään voi toimia virallisesti komission edustajana tai sen puolesta.
Karjalatalo
thumb|right|300px|Karjalatalo. Karjalatalo on sotien jälkeen karjalaisten kokoontumispaikaksi rakennettu Karjalan Liiton omistama punatiilinen talo Helsingin Käpylässä. Arkkitehti Into Pyykön suunnittelema talo valmistui 1974.
Domingo Faustino Sarmiento
Sarmiento oli aktiivinen jäsen nuorten intellektuellien ryhmässä. Ryhmää kutsuttiin nimellä Generación del 37, ja sillä oli suuri vaikutus Argentiinan 1800-luvun loppupuolen poliittiseen elämään. Sarmiento ihaili Eurooppaa, ja hänen mielestään siellä arvostettiin älymystöä, sosiaalipalveluita ja demokratiaa, toisin kuin hänen barbaarisena pitämässään kotimaassaan. Poliitikkona hän toimi postilaitoksen ja rautateiden kehittäjänä. Erityispanostuksensa hän antoi kuitenkin koululaitoksen kehittämiseen.
Poliitikko
Ajauduttuaan riitoihin maakuntansa vahvojen miesten caudillojen kanssa Sarmiento erosi kuvernöörinvirasta vuonna 1865. Sen jälkeen hänet määrättiin suurlähettilääksi Yhdysvaltoihin. Hän ehti Yhdysvaltoihin juuri Abraham Lincolnin murhan jälkeen. Tapaus järkytti Sarmientoa, ja hän ryhtyi kirjoittamaan Lincolnin elämäkertaa. Teoksesta Vida de Lincoln Sarmiento palkittiin Michiganin yliopiston kunniatohtorin arvolla.
Etulinjan edessä
Etulinjan edessä on Åke Lindmanin ohjaama suomalainen sotaelokuva, joka sai ensi-iltansa vuonna 2004. Se on ensimmäinen Suomen sotia 1939–1945 käsittelevä ruotsinkielinen elokuva.
Elokuva sijoittuu jatkosodan aikaan vuosiin 1942–1944. Se kertoo ruotsinkielisen jalkaväkirykmentin JR 61:n vaiheista aluksi Itä-Karjalassa ja kesällä 1944 Karjalankannaksella.
Elokuva perustuu muutamien JR 61:ssä palvelleiden sotilaiden sota-aikana pitämiin päiväkirjoihin. Elokuvan henkilöitä ovat muun muassa eversti Alpo Marttinen sekä Harry Järv, joka esittää itseään kertomassa lehdistölle Suomen sodista.
Vastaanotto
Elokuva sai vaihtelevia arvioita. ”Åke Lindmanin suururakka paljastuu draamadokumentiksi, jossa ohjaaja näyttelijöineen rekonstruoi tunnontarkasti ”siellä jossain” kaikkensa antaneiden silminnäkijätodistukset kiihkottomaksi, mutta tunteita liikuttavaksi rintamaraportiksi”, arvioi elokuvaa Hannu Björkbacka (Keskipohjanmaa 7.3.2004). Tapani Maskulan (Turun Sanomat 6.3.2004) mukaan ”Niin kiinnostavia persoonia kuin Järv ja Marttinen varmaan ovatkin, he jäävät vain kasvottomiksi tinasotamiehiksi dramaturgialtaan rutikuivassa raportissa”. Johanna Laurilan (Katso 10/2004) mielestä ”Kuvaukseltaan elokuva on kesäisinkin harmaa, väreistä pesty. Systemaattinen tyylikeino tuo mieleen sodan vuodenajoista piittaamattoman turtumuksen, mutta yli kaksituntisessa elokuvassa se myös korostaa draaman latteutta.”
Sluuppi
Sluuppi populaarikulttuurissa
Yhdysvaltalainen pop- ja rockyhtye The Beach Boys levytti vuonna 1966 jamaikalaiseen kansansävelmään perustuvan kappaleen Sloop John B, josta tuli yksi yhtyeen suurimmista hiteistä.
Brendan Galloway
Maajoukkueura
Galloway on edustanut Englantia monissa nuorten maajoukkueissa. Hän voi edustaa aikuisten maajoukkuetasolla Englannin sijaan myös synnyinmaataan Zimbabwea.
Andrew Bodnarchuk
Kolmen Manchsterissa pelatun kauden jälkeen Bodnarchuk teki kesällä 2015 vuoden sopimuksen Columbus Blue Jacketsin kanssa. Bodnarchuk pelasi Blue Jacketsissa 16 ottelua, kunnes Colorado Avalanche nappasi hänet siirtolistalta. Loppukauden aikana hän edusti Avalanchea 21 ottelussa ja AHL:n Lake Erie Monstersia 14 ottelussa. Bodnarchuk jatkoi Avalanchen organisaatiosta Dallas Starsiin, jonka kanssa hän teki kesällä 2016 kaksivuotisen sopimuksen.
Sammatinjärvi
Vedenlaatu
Sammatinjärven vedenlaatua on tutkittu vuonna 2005. Vesi on väriltää ruskeaa ja humuspitoista. Veden happamuustaso on normaali ja järven puskorointikyky happamoitumista vastaan on hyvä. Tutkimusvuonna järven veden happitilanne oli huono, sillä happi oli kulunut lähes loppuun kaikissa vesikerroksissa. Happikato nostaa pohjalietteistä ravinteita takaisin veteen ja nostaa järven luontaisesti korkeita ravinnepitoisuuksia entistä korkeammalle. Järvi soveltuu rehevöitymisestä johtuen virkistyskäyttöön vain välttävästi.
Sergi Bruguera
Bruguera voitti vuonna 1987 juniorien Espanjan mestaruuden. Hän aloitti ammattilaisuransa vuonna 1988. Ensimmäisenä täytenä vuotenaan ammattilaisena, vuonna 1989, Bruguera voitti Kairossa pelatun challenger-tason turnauksen ja selviytyi välieriin Roomassa, Gstaadissa ja Stuttgartissa pelatuissa ATP-tason turnauksissa. Hän oli vuoden lopussa maailmanlistalla sijalla 26 ja hänet nimettiin ATP-kiertueen vuoden tulokkaaksi.
Bruguera voitti hopeaa Atlantan olympialaisten kaksinpelissä vuonna 1996. Hän kohtasi finaalissa isäntämään Andre Agassin, joka voitti ottelun suoraan kolmessa erässä.
Kirby
Nykypäivä
Vuonna 2015 julkaistiin Wii U -konsolille Kirby-seikkailu Kirby and the Rainbow Paintbrush, ja Nintendo on aloittanut Kirby-fanituotteiden valmistamisen Japanissa. Eurooppaan fanituotteet todennäköisesti eivät tule, mutta jo uusi peli kertoo Kirbyn yhä vahvasta suosiosta. Fanituotteiden kohtalo kuitenkin ratkennee ehkä tulevaisuudessa, sillä niille löytyy kuitenkin toisinaan vankkaa kysyntää.
Blueskaava
Ennen kuin blueskaavalla alettiin 1920-luvulta lähtien viittaamaan 12-tahtiseen kaavaan, joka oli noussut bluesin kaavoista suosituimmaksi, bluesissa oli käytetty myös 8- ja 16-tahtisia kaavoja. Blueskaavasta tuli 1930-luvulla jazzin ja boogie woogien peruskaava. 1930- ja 1940-luvuilla moni rhythm and blues -kappalekin käytti sitä, ja 1950-luvulla blueskaava oli käytössä monessa rock and roll -kappaleessa. Seuraavien vuosikymmenten rockmusiikissakin sitä on toisinaan käytetty, mutta harvemmin kuin ennen.
Suomen Tiedeseura
Toiminnasta
Tiedeseuran hallituksen puheenjohtajana toimii professori Hannu Koskinen (2021–). Seuran pysyvä sihteeri on Helsingin yliopiston matematiikan professori Mats Gyllenberg. Aiemmin tiedeseuran puheenjohtajana ovat olleet muun muassa kemian professori Pekka Pyykkö, patologian professori Leif Andersson ja historian professori Matti Klinge.
Mikael Björnbergin muistorahasto
Suomen tiedeseura on palkinnut vuodesta 2004 lähtien teoreettisen fysiikan ja siihen liittyvien alojen ansioituneita tutkijoita. Vuodesta 2013 lähtien palkinto on myönnetty joka vuosi.
Ben Zyskowicz
Zyskowicz on toiminut kansanedustajana pidempään kuin kukaan muu nykyisistä kansanedustajista.
Led Zeppelin IV
Nimeäminen ja symbolit
Nimettömällä albumilla oli myös haittapuolia, kun monet eivät tienneet, millä nimellä kutsua sitä. Useat kutsuvat sitä nimellä Led Zeppelin IV, kun taas Atlanticin katalogissa esiintyvät nimet Four Symbols ja The Fourth Album.
Anderson & Lembke
1970-luku
Anderson & Lembke alkoi 1970-luvulla laajentua muihinkin Pohjoismaihin, myös Helsinkiin. Interplan-toimistossa työskennellyt Seppo Hilakari teki ruotsalaistoimiston kanssa yhteistyösopimuksen, osti pienen Pähkinänsärkijät-mainostoimiston ja muutti sen Anderson & Lembke Oy:ksi 1973. Toimiston analyyttinen ja perusteellinen työtapa alkoi kiinnostaa mainosalan parhaita luovia suunnittelijoita, joista monet hakeutuivat Anderson & Lembken palkkalistoille.
Toimiston copywritereina toimivat 1970–80-lukujen vaihteessa muun muassa toimittaja-kirjailija Mauno Saari ja tiedetoimittaja, nykyinen kirjankustantaja Kimmo Pietiläinen. Keskeisiin art directoreihin kuuluivat Asko Kekkonen ja Erkki Ruuhinen. Vuonna 1981 ketjun Helsingin-toimistossa oli jo 42 työntekijää ja liikevaihtoa 38 miljoonaa markkaa. Toimiston asiakkaita olivat muun muassa Asea, Honeywell, Kemira, Oy Lohja Ab, Nokia, Pohjola ja Vehon maahantuomat Honda-autot.
Täyssinä
Neuvostohistoriassa Tõrvala (ven. Тырвала) muistetaan Ivan Fedjuninskin 2. rynnäkköarmeijan komentopaikkana Narvajoen taisteluissa 1944. Tõrvalan kylä tuhoutui sodassa, mutta sen etelälaidalle pystytettiin 9.5.1975 yhdeksänmetrinen komentopaikkaa osoittava ruostumaton teräspylväs. Muistomerkki on ollut havaittavissa myös Viron puoleiselta rannalta Narvajokea.
Felons and Revolutionaries
Kappaleet
Kaikkien kappaleet Edsel Dopen paitsi "Fuck tha Police" (Dr. Dre, MC Ren, ja Ice Cube), "You Spin Me 'Round (Like a Record)" Dead or Alive:lta, ja "Sick"  Simon ja Edsel Dopelta.
G350.1-0.3
thumb|right|G350.1-0.3 G350.1-0.3 on supernovajäänne Linnunradassa.
Lornah Kiplagat
Alkujaan Keniaa edustanut Kiplagat voitti 1997 ja 1998 Los Angelesin maratonin. Jälkimmäisenä vuonna hän sijoittui Usterin puolimaratonin MM-kisoissa kahdenneksikymmenenneksiensimmäiseksi ajalla 1.12.09. Hän muutti seuraavana vuonna Alankomaihin ja voitti Amsterdamin maratonin. Kiplagat voitti vuosina 2000, 2001 ja 2002 sekä Peachtree- että Falmouth-maantiejuoksukilpailut. Vuonna 2002 hän voitti lisäksi Osakan maratonin.
Michael Pereira
Seurajoukkueura
Pereira edusti pelaajauransa alkuvaiheilla Le Blanc Mesnil Sportin nuorisojoukkuetta, kunnes vuonna 2008 hän siirtyi Alfortvilleen. Joukkue pelasi tuolloin Championnat de France amateurissa, joka on maan neljänneksi korkein sarjataso. Hyvin sujuneen kauden 2008–2009 jälkeen, hän herätti mielenkiintoa muutamissa suuremissa ranskalais-ja espanjalaisseuroissa, kuten Auxerressa, Boulognessa, Deportivo La Coruñassa ja Mallorcassa.
Fongafale
thumb|Saaren ainoa hotelli Fongafale on saari Tuvalun saarivaltiossa. Se on Funafutin atollin suurin saari. Fongafale jakautuu neljään kylään (Alapi, Fakai Fou, Senala, Vaiaku). Fongafalessa sijaitsee Tuvalun ainoa sairaala (Princess Margaret Hospital) sekä Tuvalun ainoa hotelli (Vaiaku Langi Hotel). Valtiollisista instituutioista sinne on sijoittunut sekä Tuvalun parlamentti (Palamene o Tuvalu) että Tuvalun kenraalikuvernöörin toimisto.
Mölndalin kunta
Taajamat
Kunnassa on 7 taajamaa, joiden osuus kunnan väestöstä vuoden 2010 lopussa oli 95,3 prosenttia. Taajamien ulkopuolella asui tuolloin 2 846 asukasta. Seuraavassa on lueteltu kunnan alueella sijaitsevat taajamat väkilukuineen:
Pientaajamat
Asteriski (*) tarkoittaa, että pientaajama kuuluu osittain toiseenkin kuntaan. Tråkärrslätt kuuluu osin myös Göteborgin kuntaan.
Tsvetnoi bulvarin metroasema
Tsvetnoi bulvar on yksi Moskovan metron asemista. Se avattiin 31. joulukuuta 1988.
Andy Andreoff
Andy Andreoff (s. 17. toukokuuta 1991) on kanadalainen jääkiekkoilija. Andreoff on Los Angeles Kingsin varaus vuoden 2011 kolmannelta kierrokselta.
Oulun palo 1705
Heinäkuun palo
Suuri osa kaupunkia paloi 20. heinäkuuta. Palo sai alkunsa Knuutti Juhonpojan keittiöstä, jossa palvelija Valpuri Pietarintytär valmisti viinamäskiä. Kovan tuulen auttamana palo levisi nopeasti silloisessa IV kaupunginosassa, ja käytännössä koko kaupunginosa paloi maan tasalle.
Elokuun palo
28. elokuuta eli noin kuukauden päästä edellisestä suurpalosta kaupunkia kohtasi uusi onnettomuus. Tuli pääsi irti Tuomas Jakun talon aitasta. Tuli tuhosi edellisestä palosta pelastuneista taloista 39 ja lisäksi paloi myös suurin osa Hahtiperän alueen ranta-aitoista.
Metsälammi (Lohja)
Maantiede
Järven pinta-ala on 1,3 hehtaaria ja sen pituus on 200 metriä ja leveys 70 metriä. Siihen laskee kaksi suo-ojaa. Järven luusua sijaitsee järven itärannalla, josta saa alkunsa 1,2 kilometriä pitkä oja Mustijokeen.
Kieran Gibbs
Gibbs debytoi Arsenalissa liigacupin ottelussa Sheffield Unitedia vastaan 31. lokakuuta 2007. Tammikuussa 2008 hän siirtyi Norwich Cityyn lainalle.
Loppukaudella 2008–2009, Gibbsin palattua lainalta takaisin Arsenaliin, hän sai paljon peliaikaa seuran vakituisen vasemman laitapuolustajan Gaël Clichyn loukkaannuttua. Gibbs sai vastuuta niin Valioliigassa kuin Mestareiden liigassakin. Mestareiden liigan välierän ensimmäisessä ottelussa Manchester Unitedia vastaan Gibbs piti Cristiano Ronaldon hyvin kurissa ja nousi uhkaavalla tavalla hyökkäyksiinkin, mutta teki pahan virheen toisessa osaottelussa, joka johti Park Ji-Sungin ratkaisumaalin. United eteni jatkoon yhteismaalein 4-1 (1-0 ensimmäisen osaottelun jälkeen).
Harare
Elinolosuhteet
Hararen terveydenhuollon ammattilaiset ovat muuttaneet paljolti ulkomaille etsimään parempaa toimeentuloa. Suurin terveysongelma on HIV. Kaupungin ulkomaalaiset käyttävät useimmiten kalliita yksityislääkäreitä.
Hararea vaivaavat sähkökatkot ja puhtaan veden puute. Kaupungin laidat ovat alkaneet slummiutua, mutta slummeja on huomattavasti vähemmän kuin Nairobissa.
Antoine Wright
thumb|Antoine Wright Antoine Domonick Wright (s. 6. helmikuuta 1984 West Covina) on yhdysvaltalainen koripalloilija, joka edustaa Toronto Raptorsia.
Pähkämökirjokääriäinen
Levinneisyys ja lentoaika
Pähkämökirjokääriäistä tavataan lähes koko Euroopassa pohjoisimpia alueita lukuun ottamatta. Suomessa lajia on aikoinaan tavattu Ahvenanmaalla, mutta tuoreita havaintoja sieltä ei ole. Sen sijaan 2000-luvulla perhosia on löydetty itärajan tuntumasta. Lentoaika on kesäkuussa.
Thomas Fogdö
Fogdö halvaantui vyötäröstä alaspäin kaaduttuaan rajusti harjoituslaskussa Ruotsin Åressa keväällä 1995.
Malin vallankaappaus 2020
Sotilasjuntan puheenjohtaja Assimi Goïta ilmoitti 12. syyskuuta paluusta siviilivaltaan 18 kuukauden siirtymäkauden jälkeen. Sotilaiden valitsema siirtymäkauden presidentti Bah N’Daw vannoi virkavalan 25. syyskuuta. Goïtasta tuli samalla maan varapresidentti. Lokakuussa 2020 muodostettiin Moctar Ouanen johtama hallitus, jonka avainministereiksi nimitettiin neljä sotilasta. Länsi-Afrikan talousyhteisö päätti sen jälkeen asettamiensa talouspakotteiden poistamisesta. Joulukuussa perustettiin väliaikainen lainsäädäntöelin, ja presidentti N’Daw lakkautti CNSP:n siirtymäkauden peruskirjan mukaisesti.
Crackdown
Crackdown on Realtime Worldsin kehittämä avoimen pelimaailman toimintaseikkailu/kolmannen persoonan ammuntapeli, joka julkaistiin vuoden 2007 alussa Xbox 360:lle. Pelistä julkaistiin vuonna 2010 jatko-osa, Crackdown 2 ja kolmas osa on ilmestynyt vuonna 2019 Xbox Onelle.
Hopeakorvatimali
Elintavat
Hopeakorvatimalit liikkuvat pienissä ryhmissä. Ravintonaan lintu käyttää hedelmiä sekä hyönteisiä, joita se pyydystää ilmasta. Hopeakorvatimalin pesimäkausi kestää huhtikuulta elokuulle. Pesä on kuppimainen ja rakennetaan lehdistä ja sijoitetaan pensaaseen. Naaras munii yleensä neljä munaa.
Jermaine O’Neal
thumb|200px|Jermaine O'Neal Jermaine Lee O’Neal (s. 13. lokakuuta 1978 Columbia, Etelä-Carolina) on yhdysvaltalainen kilpauransa päättänyt koripalloilija.
Kellotaajuus
Signaalin eteneminen
Kellotaajuuden kasvaessa kellojakso lyhenee, jolloin signaali etenee yhden jakson aikana lyhyemmän matkan. Kellotaajuuden ollessa 1 GHz jaksonaika on 1 nanosekunti ja signaali ehtii yhden kellojakson aikana kulkea valon nopeudella 0,3 m tyhjiössä. Piirilevyllä sähköinen signaali etenee samassa ajassa ehkä puolet tästä. Tämä tarkoittaa, että 1 GHz taajuudella sähköimpulssi etenee yhden kellojakson aikana piirilevyllä vain 15–20 cm.
Lontoon Tower
Towerin rakennustyöt aloitettiin vuonna 1077, ja seuraavien vuosisatojen aikana linnaa laajennettiin huomattavasti. Linna sai nimensä päätorninsa (engl. tower) mukaan.
Historia
Towerin vankila rakennettiin vuonna 1695. Sitä ennen vankeja oli säilytetty vapaana olevissa kammioissa. Linnaa käytettiin vankilana 1800-luvun alkuun saakka.
Vankilana
Towerin vakituinen käyttö vankilana lopetettiin 1830-luvulla, mutta silloin tällöin sen joissakin tiloissa on myöhemminkin pidetty vankeja, etenkin sota-aikoina. Ensimmäisen maailmansodan aikana sinne vangittiin yksitoista saksalaista vakoilijaa, jotka myös ammuttiin siellä. Viimeinen Towerissa vangittuna ollut Britannian kansalainen oli maanpetoksesta tuomittu Norman Baillie-Stewart, joka suoritti tuomionsa 1933–1937. Viimeinen Towerissa pidetty valtiollinen vanki oli saksalainen poliitikko Rudolf Hess, jota pidettiin siellä neljän päivän ajan toisen maailmansodan aikana toukokuussa 1941.
Julkisen sektorin innovaatio
Julkisen sektorin innovaatio viittaa julkisella sektorilla toimeenpantuun uuteen ideaan, joka luo arvoa yhteiskunnalle. Nämä ideat voivat olla esimerkiksi tehokkaampia prosesseja tai parempia palveluja. Julkinen sektori ei tavoittele innovaatiotoiminnallaan voittoa yksityisen sektorin tapaan, mutta tuottavuuden parantaminen on julkisenkin sektorin innovaatiotoiminnan tavoite.
Für Elise
Suomessa Für Elise on tullut tutuksi Orion Pharman Burana-tulehduskipulääkkeen TV-mainoksista 1980-luvulta alkaen.
Signaaligeneraattori
Signaaligeneraattori eli funktiogeneraattori on elektroninen laite, jolla voidaan tuottaa sähkösignaalia. Yleensä signaaligeneraattorista voidaan säätää tuotettavan signaalin amplitudia, tasakomponenttia ja taajuutta. Laitteen luoma signaali voi olla sini-, kantti- tai kolmioaaltoa. Signaalia voidaan signaaligeneraattorista riippuen myös moduloida tai tahdistaa käyttäen ulkoista kanavaa.
Islannin kieli
Islannin ääntäminen
Y:tä käytetään silloin, kun i-äänne on kehittynyt niin sanotun i-umlautin takia o:sta tai u:sta, vastaavasti ý-kirjaimella on yleensä jokin yhteys ú:hun. Silloin kun tämä yhteys ei ole selvä, y:llä ja ý:llä on taipumus hävitä käytöstä. Esimerkiksi adjektiivi skrítinn ’hassu, kummallinen, merkillinen’ on aiemmin kirjoitettu skrýtinn.
Helsingin metron opastinjärjestelmä
Helsingin metron opastinjärjestelmä on Helsingin metrossa käytettävä rautatieopastimien järjestelmä. Opastimilla annetaan metrojunien kuljettajille liikkumisluvat sekä tieto metrojunan käyttämällä kulkutiellä olevista rajoituksista. Opastinjärjestelmän tärkeimmät opastimet ovat pääopastimet, joilla annetaan kuljettajalle määräyksiä, sekä esiopastimet joilla annetaan kuljettajalle ennakkotieto seuraavan pääopastimen opasteesta.
Islannin kieli
Substantiivit
Seuraavassa heikkojen substantiivien nemandi (oppilas), bóndi (maanviljelijä), skikkja (viitta) ja auga (silmä) taivutus:
Troposfääri
Tropopaussi
Troposfäärin ylärajan muodostavaa inversiota kutsutaan tropopaussiksi. Tropopaussin ympärillä lämpötila alkaa nousta ilmakehässä olevan otsonin takia, ja ilma muuttuu lähes täysin kuivaksi. Tropopaussi estää suurinta osaa vesihöyryä nousemasta ylempään ilmakehään, ja hajoamasta siellä Auringon säteilyn vaikutuksesta vedyksi ja hapeksi.
Suljettu kaupunki
thumb|300px|Tarkastuspiste [[Severskin suljetun kaupungin rajalla.]] Suljettu kaupunki on kaupunki tai muu taajama, johon pääsy ja jossa oleskelu on tai oli tyypillisesti ulkomaalaisilta estetty ja oman maan kansalaisten osalta tarkoin kontrolloitu, erityisluvan varainen. Tälläisiä kaupunkeja on ollut useissa maissa etenkin entisen Neuvostoliiton alueella. Suljettuja kaupunkeja on yhä esimerkiksi Venäjällä. Saudi-Arabiassa Mekka on suljettu muilta kuin muslimeilta, samoin osa Medinaa.
Kiekkokala
Kiekkokala on suosittu akvaariokala. Myös muita saman suvun kaloja sanotaan usein kiekkokaloiksi. Niistä on jalostettu lukuisia värimuunnoksia.
Hoito ja lisääntyminen
Kiekkokalat kiinnittävät munansa pystysuoralle pinnalle, esimerkiksi vedenalaiselle oksalle. Poikasten kuoriuduttua ne siirretään erityiseen poikaskuoppaan. Muutaman päivän ikäisinä ne alkavat syödä emojen kylkiinsä erittämää ravitsevaa limaa. Tämä on niiden ainoa ravinnonlähde yli kuukauden ikäisiksi asti.
Baskervillen koira
Elokuvaversiot
Romaani on filmatisoitu parikymmentä kertaa, ensimmäisen kerran jo 1914 Saksassa. Tunnetuin lienee Sidney Lanfieldin amerikkalaisversio vuodelta 1939 (Sherlock Holmesin roolissa Basil Rathbone). Jeremy Brett näytteli Holmesia brittiläisessä televisioelokuvassa 1988.
Juonikuvaus
Dartmoorissa Watson tutustuu kartanon asukkaisiin, muun muassa hyönteistutkija Stapletoniin ja palvelusväkenä toimiviin herra ja rouva Barrymoreen, sekä kylän asukkaisiin. Hän saa myös todisteita hirviökoiran olemassaolosta:
Matti Saari (jalkapalloilija)
Matti Saari (s. 3. marraskuuta 1994 Tuusula) on suomalainen jalkapalloilija, joka edustaa Kolmosessa pelaavaa Tampere Unitedia. Pelipaikaltaan hän on hyökkääjä.
Uudenkylänlammi
Maantiede
Järven pinta-ala on 3,1 hehtaaria ja sen pituus on 400 metriä ja leveys 130 metriä. Järvi on keskeltä kapeampi, joten järvessä on kaksi allasta. Siihen laskee neljä metsäojaa ja yhden varrella on rakennuksia lähellä rantaa. Järven luusua sijaitsee järven etelärannalla, josta saa alkunsa 1,5 kilometriä pitkä Haukilammiin.
Iltalintu
Helsingin Sanomien tv-kriitikko Jukka Kajava ei yleensä pitänyt MTV:n ohjelmista, mutta kirjoitti tuoreeltaan Iltalinnussa olevan jotain hyvääkin, kuten siistit lavasteet, keskustelutaitoiset juontajat ja tarpeeksi erilaiset välisketsit. Pari kuukautta myöhemmin hän oli jo kyllästynyt ohjelman joutaviin puheenaiheisiin ja toistuvaan rakenteeseen: ”Jos haluttiin, että mainokset tuntuvat ohjelman taukokohdissa virkistäviltä, houkuttavilta keitailta, niin Iltalinnun arvosana on täysi kymppi.” Ohjelman loppuvaiheissa keväällä 1978 Kajava ei nähnyt Iltalinnussa enää juuri muuta hyvää kuin Ritva Valkaman ja Leo Lastumäen komiikan.
Eeli Kivinen
Eeli Kivinen (3. maaliskuuta 1900 Vimpelin Lakaniemi – 26. maaliskuuta 1990 Vimpeli) eli ”Vimpelin Väinämöinen” oli suomalainen kanteleensoittaja, pelimanni sekä kansanlaulujen esittäjä ja säveltäjä. Kaustinen Folk Music Festival myönsi Kiviselle vuonna 1979 mestaripelimannin arvonimen. Vimpeli-seura julkaisi vuonna 2000 Kivisen satavuotissyntymäpäivän kunniaksi CD-levyn Vimpelin Väinämöinen. Kivinen esiintyi myös elokuvassa Etelä-Pohjanmaan soitto- ja laulujuhlat Lapualla (1945) yhdessä soittajaystävänsä Viljami Kalliokosken kanssa.
"Vimpelin Väinämöisen" taustaa
Kivinen lähti Kanadaan töiden perässä vuonna 1927. Siellä hän teki erilaisia maa- ja metsä- ja rakennustöitä, sekä toimi muun muassa puolitoista vuotta teatteriseurueen jäsenenä. Kanadassa hän esiintyi myös laulajana ja viulupelimannina. Kanadassa oleilun aikana Kivinen loi vain kuusi laulua, mutta myöhemmin hän ammensi lauluissaan paljonkin Kanadan kokemuksistaan. Kivisen väinämöishahmoon samaistuminen alkoi jo Kanadassa. Esiintymisasuksi vakiintui tuolloin Kivisen suunnittelema hopeanvärinen "Kalevalaritarin asu" sekä "hopiapislaimiekka". Kotimaassaan hän esiintyi kansallispuvussa tai tavallisissa vaatteissaan.
Omin sanoin
"..Kun tulee vanhaksi, niin se ei enää Vellamo tule rantaan eikä laula. Vellamo tuli nuorena kanteleen kanssa, purjehti rantaan ja vetenneiot tulivat ja näyttivät itsensä ja sitten sävel, sävel, planeetat soitti, nuorena planeetat kaiku.." [...] En se ollut minä, joka loin musiikin, minä toistin vaan sen, minkä kuulin. Nuoruuden hulluudessa soitin takaisin avaruuteen sen, minkä sieltä sain."
Hartausseura
Määritelmä 1930-luvun Suomessa
Hartausseuraksi katsottiin Suomessa sellainen kokous, jossa oli enemmän osanottajia kuin tavallisessa kotihartaudessa, mutta jota ei silti voitu katsoa yleiseksi jumalanpalvelukseksi.
Tulivilkuttaja
Tulivilkuttaja (Paracheilinus octotaenia) on koralliriuttojen pienikokoinen huulikala.
Tauno Sihvo
Jääkärikausi
thumb|300px|Jääkäripataljoona 27:n 1. komppania Sihvo toimi ennen Saksaan lähtöään jääkärivärvärinä Käkisalmessa ja sen ympäristöpitäjissä ja joutui tämän toimintansa vuoksi pakenemaan maasta ja liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaa 16. maaliskuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella, mistä hänet lähetettiin 28. maaliskuuta 1917 Altonan työosastoon, josta hänet laskettiin 18. elokuuta 1917 siviilitöihin.
Daizen Maeda
Daizen Maeda (s. 20. lokakuuta 1997 Taishi, Osaka) on japanilainen jalkapalloilija. Hän on pelipaikaltaan laitahyökkääjä ja pituudeltaan 173-senttimetrinen.
Seurajoukkueura
Maeda on pelannut kotimaansa lisäksi Portugalissa CS Marítimossa lainalla kaudella 2019–2020 ja Skotlannissa Celticissä vuoden 2022 alusta alkaen, sielläkin ensimmäiset puoli vuotta lainasopimuksella.
Kibaha
Kibaha on kaupunki Tansanian itäosassa. Vuonna 2012 siellä oli 128 488 asukasta. Kibaha on Pwanin alueen pääkaupunki ja Kibahan piirikunnan hallinnollinen keskus. Se sijaitsee noin 40 kilometriä maan suurimmasta kaupungista, Dar es Salaamista pohjoiseen. Pohjoismaat ovat perustaneet kaupunkiin vuonna 1970 koulutuskeskuksen, joka tarjoaa muun muassa peruskoulutusta, maatalousalan koulutusta ja terveydenhuoltopalveluja.
Hans Erich Nossack
Nossach sai 1961 Georg Büchner -palkinnon. Hänen kunniakseen nimettyä Hans Erich Nossackin palkintoa jaettiin vuosina 1989–2008.
Hepolammi (Lohja)
Maantiede
Järven pinta-ala on 2,3 hehtaaria ja sen pituus on 250 metriä ja leveys 150 metriä. Järveen laskee vain Tervalammin vedet. Laskuojia on kuitenkin kaksi, sillä järvi sijaitsee tarkalleen vedenjakajalla. Toinen laskuoja laskee Isojärvi ja toinen Takalammiin, joka kuuluu Ruokjärven valuma-alueeseen. Järviä, joilla on kaksi eri laskevat kahteen eri vesistöön, kutsutaan bifurkaatiojärviksi.
Havaiji 5-0
Havaiji 5-0 (Hawaii Five-0) on yhdysvaltalainen Havaijille sijoittuva poliisisarja, joka alkoi CBS-kanavalla 20. syyskuuta 2010. Sarja on uusi versio vuosina 1968–1980 esitetystä televisiosarjasta Hawaii Five-O. Uuden sarjan nimessä on O-kirjaimen sijaan nolla. Alkuperäisen version tavoin sarja seuraa erikoisyksikköä, joka perustettiin rikollisuuden torjumiseksi Havaijilla. Sarjan tunnuskappale on Brian Tylerin uudelleensovittama versio Morton Stevensin säveltämästä alkuperäisen sarjan tunnuskappaleesta.
Suomessa sarjan oikeudet on ostanut Nelonen, joka on esittänyt sarjaa 2. helmikuuta 2011 alkaen. Sarjan uusintakierros Suomessa alkoi 31. maaliskuuta 2012 Nelosella. Sitä esitetään myös Nelosen omistamalla Jimillä ja Nelonen Primellä. Suomessa sarjaa on näytetty yhdeksänteen tuotantokauteen asti Hero-kanavalla.
Tuotanto
Elokuussa 2008 CBS ilmoitti julkaisevan uuden Havaiji 5-0 -sarjan esityskaudella 2009–2010. Lokakuussa 2009 showrunneriksi valittiin Peter M. Lenkov ja päärooleihin Alex Kurtzman ja Roberto Orci.
Sarjan finaalijakso esitettiin 3. huhtikuuta 2020.
Crossover jaksot
Havaiji 5-0, Nuori MacGyver ja Magnum P.I. sijoittuu samaan "Lenkov-verse"-universumiin.
Patrick Cowley
Albumit
1 Patrick Cowley ja Jorge Socarras
Riihilammi (Karkkila)
Riihilammi on Uudellamaalla Karkkilassa oleva järvi, joka kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen. Järvi kuuluu Liesjärveen laskevan Mustijoen valuma-alueeseen.
Ivan Southall
Southallin teoksesta Hills End (1962) on tehty televisioversio. Hän sai vuonna 1981 Australian ritarikunnan jäsenen arvon. Hän kuoli syöpään 87-vuotiaana.
Eino H. Ahti
Eino H. Ahdin tuotantoon kuului useita lyhyitä näytelmiä, lastenkirjoja ja yksi romaanikin. Ahti kirjoitti myös Kustannus Oy Ilmarisen julkaisemiin lukemistolehtiin. Hän esiintyi lisäksi kuplettilaulajana Gabriel Tossun nimellä ja hän sanoitti kupletteja ja iskelmiä (Yö Kaivopuistossa, Kulkurin masurkka, Kulkuripoika Helsingissä, Maantien varrella) Ahti H. Einolan nimellä.
Nivelles
Nivellesin ystävyyskaupunki on Saintes Ranskassa.
VJ (taidemuoto)
VJ on ammattinimike reaaliaikaisen kuvantuottamiseen erikoistuneille esiintyjille. Nimike on syntynyt englannin kielen sanoista video jockey (vrt. DJ). Suomessa usein käytetty ammattia kuvaava nimike on visualisti.
Esiintymismenetelmät
Esiintymistilanteessa kuvasignaalia muokataan esimerkiksi tilassa kuullun äänen rytmin sekä taajuuden perusteella. Signaalin hallinnassa voidaan soveltaa myös muita sensoreita kuten videokameran kuvaan. Tietokoneohjelmien hallinnassa sovelletaan usein erilaisia MIDI-laitteita tai VJ:n itsensä valmistamia, esimerkiksi peliohjaimiin perustuvia laitteita. Syntyvä kuvasignaali välitetään esittämistilaan installoituihin laitteisiin kuten monitoreihin sekä videoprojektoreihin ja heijastetaan tilaan sijoitettuihin kankaisiin tai arkkitehtuuriin.
Frida Sigfrids
Suomen ruotsalainen kansanpuolue
Frida Sigfrids oli ehdolla myös Suomen eduskuntavaaleissa vuonna 2019, jolloin hän keräsi 779 ääntä Uudenmaan vaalipiiristä. Samana keväänä hän oli ehdokkaana eurovaaleissa ja sai koko maasta yhteensä 1 735 ääntä. Hän toimi myös hallitusneuvottelijana pääministeri Antti Rinteen hallitusohjelmaa laatiessa.
Dare Vršič
150px|thumb|Dare Vršič Olimpijan paidassa Dare Vršič (s. 26. syyskuuta 1984 Maribor) on slovenialainen jalkapalloilija, joka edustaa PrvaLigassa pelaavaa NK Mariboria. Vasenjalkaisen Vršičïn pelipaikka on keskikenttäpelaaja. Hän on pelannut myös Slovenian jalkapallomaajoukkueessa.
Gujratin taistelu
Seuraukset
Sikhit olivat menettäneet taistelussa noin 3 100 sotilasta kaatuneina ja suurin piirtein yhtä monta haavoittuneina. Brittien tappiot olivat 5 upseeria ja 91 sotilasta kaatuneina, sekä 24 upseeria ja 646 sotilasta haavoittuneina. Sikheiltä oli vallattu 53 tykkiä. Gough oli korjannut maineensa Chillianwalan tappion jälkeen. Britit käyttivät haavoittuneiden hoidossa ensi kertaa anestesiaa.
Ulla Järvi
Suomen tiedetoimittajain liitto valitsi Järven Vuoden tiedetoimittajaksi vuonna 2014.
Adolfo Suárezin Barajasin Madridin kansainvälinen lentoasema
Onnettomuudet
Barajasin lentoasemalla on tapahtunut useita suuria lento-onnettomuuksia. Vuonna 1983 Bogotásta, Kolumbiasta tulossa ollut Aviancan Boeing 747 putosi lähettyville surmaten lähes 200 matkustajaa. Vain kaksi viikkoa myöhemmin Iberian Boeing 727 ja Aviacon DC-9 törmäsivät kentällä. Onnettomuudessa kuoli 100 matkustajaa. Vuonna 1985 Barajasista lähtenyt Iberian Boeing 727 putosi ollessaan laskeutumassa Valenciaan surmaten kaikki lennolla olleet matkustajat. 20. elokuuta 2008 Spanairin MD-82 suistui kiitotieltä nousun aikana. Viranomaisten vahvistamien tietojen mukaan onnettomuudessa kuoli 150 ihmistä.
Juho Timonen
Talvi- ja jatkosota
Jatkosodan puhjettua hän jatkoi aluksi samassa tehtävässä kuin välirauhan aikana, mutta komennettiin myöhemmin 7. Divisioonan esikuntaan intendentiksi, missä tehtävässä oli vuoteen 1943 saakka ja osallistui sotatoimiin Syvärillä. Divisioonan esikuntatehtävistä hänet siirrettiin Kokkolan sotilaspiirin huoltopäälliköksi, missä tehtävässä hän toimi sodan loppuun saakka. Timonen toimi sotien jälkeen edelleen Kokkolan sotilaspiirin huoltopäällikkönä, kunnes erosi vuonna 1949 vakinaisesta palveluksesta. Hän oli sotien jälkeen pidätettynä asekätkentäjutun yhteydessä. Hänet haudattiin Länsi-Teiskoon.
Sinfonia nro 4 (Bruckner)
Kokoonpano
Teoksen esittävään kokoonpanoon kuuluu kaksi huilua, kaksi oboea, kaksi klarinettia, kaksi fagottia, neljä käyrätorvea, kolme trumpettia, kolme pasuunaa, patarummut ja jouset. Vuoden 1878 muutosten jälkeen soittimiin kuuluu lisäksi bassotuuba. Vuonna 1889 julkaistussa partituurissa oli osuudet myös kolmannelle huilulle (piccolo) ja lautasparille.
Maameren tarinat (minisarja)
Maameren tarinat (Legend of Earthsea) on yhdysvaltalainen kaksiosainen minisarja, joka perustuu Ursula K. Le Guinin Maameren tarinat -kirjasarjan fantasiakirjoihin. Se esitettiin Sci-Fi Channelilla ensimmäisen kerran joulukuussa 2004.
Marcus Paulsson
Seuraura
Vuodet 2002–2004 Paulsson pelasi WHL:ää Saskatoon Bladesissa. Hän oli jälkimmäisellä kaudellaan 2003–2004 joukkueen kolmanneksi paras pistemies ja toiseksi paras syöttäjä tehoilla 10+24=34. Paulsson palasi kaudeksi 2004–2005 kotimaahansa ja siirtyi Elitserien-joukkue Malmö Redhawksiin. Hän jäi kuitenkin Elitserienin tulokaskaudellaan vielä pieneen rooliin ja teki 42 runkosarjaottelussa yhden maalin. Malmö putosi kauden päätteeksi Allsvenskaniin. Paulsson haki kauden aikana pelituntumaa myös sarjatasoa alempaa Halmstad Hammers HC:n ja Mörrumin Allsvenskan-joukkueista.
Sisällissota
Syitä
Toinen syy on poliittista valtaa haluavan sissiliikkeen kasvu niin voimakkaaksi, että sota muuttuu tavanomaiseksi sodankäynniksi. Monesti siirtomaasodan ja poliittisen liikkeen sissisota yhdistyy, esimerkkinä Indokiinan sota. Esimerkkinä valtion hajoamiseen johtaneesta sodasta ovat Jugoslavian hajoamissodat.
Rubiinihuulikala
Ravinto
Rubiinihuulikala syö luonnossa lähinnä eläinplanktonia. Akvaariossa sille annetaan lihapitoista pakasteruokaa kuten kidusjalkaisia ja massiäyriäisiä.
NOFX
Kiertueet
Kiertueen jälkeen laulaja Allen kuoli autokolarissa oltuaan yhtyeessä vain muutaman kuukauden. Kokoonpano kävi jälleen läpi merkittäviä muutoksia – Fat Mike muutti San Franciscoon opiskelemaan ja Scott Aldahl erosi yhtyeestä. Sandin oli edelleen Santa Barbarassa ja alkoi neuvotella paluustaan NOFX:iin. Lopulta hän muutti takaisin. Fat Mike jatkoi yhtyeessä, mutta yhtye tarvitsi toisen kitaristin. Tehtävään valittiin Dave Casillas, joka oli soittanut ennen yhtyeessä nimeltä Rat Pack sekä joissain Oxnardin alueen kokoonpanoissa. Tällä ryhmällä he tekivät kaksi kiertuetta Yhdysvalloissa ja lähtivät ensimmäiselle Euroopan-kiertueelleen. Ensimmäinen pitkäsoitto, Liberal Animation nauhoitettiin vuonna 1988 Bad Religion -yhtyeen Brett Gurewitzin kanssa. Dave Casillas oli vielä mukana nauhoituksissa. Vaikka albumin nimi ja jotkut sanoitukset pilkkaavat eläinten oikeuksia ja vegetarismia, Fat Mike sanoo ryhtyneensä kasvissyöjäksi kirjoitettuaan albumin kappaleet. Samalla tehtiin myös versio toisesta albumista S/M Airlinesista, joka oli puolitettu Drowning Rosesin kanssa ja tehty 7”-levylle.
Kalle Löfström
Idols ja sooloura
Kilpailun jälkeen Kalle julkaisi debyyttialbuminsa "Born In 1984" vuonna 2009. Kalle on osallistunut albumin tekemiseen. Myös Gary Keskinen on ollut mukana sävellys- ja sanoitustyössä.
Bulvar Dmitrija Donskogon metroasema
Bulvar Dmitrija Donskogo on yksi Moskovan metron asemista. Se avattiin 26. joulukuuta 2002.
Monsteriauto
Autojen tekniikkaa
Monster truckit vaativat suuren painonsa takia tehokkaan moottorin ja useimmissa autoissa tehoa on yli tuhat hevosvoimaa. Paino ja usein suoritetut hypyt asettavat jousitukselle tiukat vaatimukset, ja kaikissa autoissa iskunvaimentimia onkin rengasta kohden kolme tai enemmän.
Pikku Oksjärvi
Pikku Oksjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto
Järven pituus on 300 metriä, leveys 150 metriä ja sen pinta-ala on 3,3 hehtaaria. Järveen ei laske muita tulo-ojia kuin Iso Oksjärven laskuoja. Vesi viipyy järvessä keskimäärin 23 vuorokautta. Järvellä on ollut maatila, mutta nykyään sen rannoilla on neljä vapaa-ajan asuntoa. Niille johtaa tie kantatieltä 65.
Jalkapallon I divisioonan kausi 1976
Joukkueet
I divisioonaan osallistui 12 joukkuetta, joista seitsemän kaudelta 1975, kaksi putoajaa kauden 1975 Mestaruussarjasta ja kolme nousijaa kauden 1975 II divisioonasta. Mestaruussarjassa viimeiseksi sijoittuneet OTP ja MyPa putosivat suoraan. II divisioonan lohkovoittajat KIF, MuSa ja KPS nousivat suoraan.
Kapkaupunki
Historia
Nykyisen Kapkaupungin edustan matalaan veteen haaksirikkoutui vuonna 1647 hollantilainen Nieuw Haarlem -niminen laiva. Laivan väki selvisi hengissä ja lasti saatiin pelastetuksi. Osa miehistöstä vietiin perille Hollantiin muilla laivoilla, mutta 62 miehistön jäsentä jäi etsimään rannalta arvokasta lastia. Haaksirikkoutuneiden leirin jäänteet saattavat yhä olla hiekkadyynien kätkössä. Tutkijoiden mukaan Etelä-Afrikan siirtomaahistoria voisi olla toisenlainen, elleivät he olisi jääneet. Hollannista tuli se siirtomaavalta, joka asutti seudun.
Urheilu
Kapkaupungissa on kolme maan pääsarjassa pelaavaa jalkapallojoukkuetta: Santos, Ajax Cape Town ja Hellenic Football Club. Myös menestyksekkäät Western Province rugby- ja krikettijoukkueet ovat Kapkaupungista. Kapkaupungissa pelattiin vuoden 2010 jalkapallon MM-kilpailujen otteluita.
Koulutus
Kapkaupungin yliopisto on Etelä-Afrikan vanhin yliopisto, perustettu vuonna 1829.
Länsikatalaani
Länsikatalaani (català occidental) on itäkatalaanin rinnalla toinen katalaanin kielen päämurteista. Länsimurteita puhutaan Katalonian länsiosissa, Valenciassa, Andorrassa ja Aragonian katalaaninkielisellä Franja de Ponent -alueella.
Cardiff
Cardiff on Walesin pääkaupunki ja suurin kaupunki, sekä yksi Walesin hallintoalueista. Varsinaisen kaupungin väkiluku on noin 360 000, mutta koko metropolialueen väkiluku on 1 097 000.
Historia
Cardiffin satama on ollut merkittävä hiilisatama. Sen merkitys hiipui välillä mutta nykyisin siitä on tulossa kulttuuri- ja yöelämän keskus.
Pitkähäntähedelmälepakko
Elintavat
Pitkähäntähedelmälepakko käyttää ravinnokseen kukkien mettä, ja tarvitsee elääkseen monipuolista metsää.
Lutsk
Lutsk on kaupunki luoteisessa Ukrainassa. Vuonna 2012 siellä oli noin 213 000 asukasta. Se on Volynin alueen ja sen Lutskin piirin hallinnollinen keskus. Ensimmäisen maailmansodan jälkeen Lutsk (puolaksi Łuck) liitettiin Puolaan. Vuonna 1939 Lutsk liitettiin Molotov–Ribbentrop-sopimuksen perusteella Neuvostoliittoon. Puolalaisia surmattiin, karkotettiin ja lähetettiin työleireille. thumb|250px|left|[[Lutskin linna]]
Pauliina Feodoroff
Monitaiteen valtionpalkinto myönnettiin Feodoroffille 2022.
Alviina Alametsä
Tausta
Ennen siirtymistään europarlamentaarikoksi Alametsä työskenteli projektipäällikkönä Mielenterveyspoolissa.
Europarlamentti
Alametsä oli ehdokkaana vuoden 2019 eurovaaleissa ja sai 13 650 ääntä. Alametsä sai niin sanotun brexit-paikan, eli hänestä tuli europarlamentaarikko 31.1.2020 Britannian erottua EU:sta. Alametsä toimii EU:n ulkoasiainvaliokunnan jäsenenä ja vihreän ryhmän koordinaattorina turvallisuus- ja puolustuspoliittisen alivaliokunnassa. Alametsä toimii myös varajäsenenä kehitysvaliokunnassa ja liikenne- ja matkailuvaliokunnan, sekä yhtenä parlamentin mielenterveyskoalition puheenjohtajista.
Entisajan suomalainen talonpoikaiskylä
thumb|250px|[[Valentin Serov, Maalaistalon piha Suomessa, 1902, Tretjakovin galleria.]]
Juustonvalmistuksen konsulentti
Konsulentin toimenkuva
Juustonvalmistuksen konsulentin tehtäviin kuului antaa lausuntoja viranomaisille, talous- ja maanviljelysseuroille sekä maatalouden alalla toimivien osuuskuntien liitoille juustonvalmistusta koskevista asioista. Tämän lisäksi hänen tehtäviinsä kuului antaa neuvoja, opetusta ja ohjausta juustonvalmistuksessa seuroille ja liitoille sekä osuuskunnille ja yksityisille. Hänen tuli myös toimia muuten juustonvalmistuksen edistämiseksi. Näiden toimien lisäksi juustonvalmistuksen konsulentti toimi juustonvalmistusharjoittelulaitoksen johtajana sekä järjesti ja ohjasi tietopuolisia juustonvalmistuskursseja sekä tällaiseen kurssiin yhdistettyä koelaitosta.
Entisajan suomalainen talonpoikaiskylä
Maanomistusolojen alkuvaiheita
Kirkko alkoi verottaa maanviljelijöitä 1200-luvulla ja myöhemmin myös valtio alkoi ottaa osansa maan tuotosta. Verotuksen perusteet pysyivät vuodesta toiseen samoina. Kullakin talolla oli oma verolukunsa, joksi keskiajan lopulla vakiintui manttaali. Verotuksen kiristyessä sekä verottaja että veronmaksaja halusivat, että talojen veroluku vastasi talon tilusten laajuutta. Mutta epäsäännöllisten muotoisten peltojen tarkkaa pinta-alaa ei osattu mitata eikä laskea, koska ei ollut maanmittareita. Verolukuja määrättäessä ei käytetty myöskään jyvitystä eli maan laadusta riippuvaa kerrointa. Näin maan viljelykelpoisuutta ei otettu huomioon veron suuruutta määrättäessä. Ainoana käyttökelpoisena keinona saada verotus ja omistusoikeus oikeaan ja oikeudenmukaiseen suhteeseen pidettiin sarkajakoa.
Veikko Pirilä
Pirilä oli Ilkka-lehden toimittajana 1937–1940, toimitussihteerinä 1946-1954 ja päätoimittajana 1958–1980. Hän oli myös välillä Länsi-Suomi-lehden toimittajana 1940–1946 ja Karjalan Maa-lehden päätoimittajana 1954–1958. Pirilä sai opetusneuvoksen arvon 1977.
Apia
Maantiede
thumb|vasen|Mount Vaea Apiasta katsottuna Apia sijaitsee Tyynellämerellä Samoan saarivaltiossa maan toiseksi suurimmalla saarella Upolulla. Apia on osa Upolun keskiosassa sijaitsevaa Tuamasagan hallintoaluetta. Kaupungissa on luonnonsatama, ja se sijaitsee Vaisiganojoen suulla. Apia sijaitsee lähes merenpinnan tasolla, mutta sen eteläpuolella korkeuserot kasvavat nopeasti. Lähialueen korkein kohta on Mount Vaea, joka kohoaa lähes 460 metrin korkeuteen.